John Boyne

Is údar Éireannach é  John Boyne  a rugadh i mBaile Átha Cliath ar an 30 Aibreán 1971.  Tá cáil idirnáisiúnta air mar scríbhneoir úrscéalta agus gearrscéalta do dhaoine fásta agus do pháistí araon.

clé|mion|295x295px|2009
clé|mion|220x220px|2024
clé|mion|220x220px|ag léamh "Earth" in 2024, leabhar a tharraing conspóid in 2025

 Saothar 
Is é The Boy in the Striped Pyjamas (2006) an leabhar is cáiliúla leis, úrscéal do dhaoine óga. Idir 2006-2022, bhí thart ar 11 mhilliún cóip den leabhar díolta ar fud an domhain.  Aistríodh go breis is 50 teanga, an Ghaeilge ina measc.  Bhuaigh sé Gradam Leabhair na hÉireann agus Leabhar Bisto na Bliana, chomh maith le duaiseanna idirnáisiúnta eile. Chaith an leabhar os cionn 80 seachtain ar bharr liosta na leabhar sárdhíolta an New York Times.    Rinneadh scannán de freisin i 2008.

I measc a shaothar eile tá:

 The Absolutist (2011) - faoi shaighdiúir sa Chéad Chogadh Domhanda
 Stay Where You Are and Then Leave  (Márta 2014).  
 A History of Loneliness (2014) - faoi shagart Éireannach
 The Heart's Invisible Furies (2017) - úrscéal fada faoi fhear aerach ag fás aníos in Éirinn
 A Ladder to the Sky (2018) - faoi scríbhneoir uaillmhianach

 Beatha 
Rinne Boyne staidéar ar Litríocht an Bhéarla i gColaiste na Tríonóide agus Scríbhneoireacht Chruthaíoch ag Ollscoil Oirthear Anglia, áit ar bronnadh Duais Curtis Brown air.

Tá go leor duaiseanna liteartha buaite ag Boyne . Tá sé ina bhall d'Acadamh Litríochta na hÉireann (Aosdána). Cónaíonn sé i mBaile Átha Cliath.  Is fear aerach é.

 Conspóid 
Bronnadh an duais liteartha Polari ar Boyne sa bhliain 2025.  Is duais í a cheiliúrann litríocht LADTA an duais Polari.  Tharraing Polari conspóid don chéad uair riamh nuair a ainmníodh John Boyne dá leabhar Earth  agus bhí an duais lcurtha ar ceal.

Spreag Boyne cáineadh géar  de bharr a chuid tuairimí faoi dhaoine trasinscneacha. Scríobh Boyne alt san Irish Independent cúpla seachtain ó shin inar thug sé tacaíocht don údar achrannach J.K. Rowling agus a seasamh i gcoinne cearta trasinscneacha.  Tharraing go leor údair eile amach as an bhfadliosta mar gheall ar ainmniúchán Boyne, chomh maith le beirt mholtóirí. D’fhógair Polari go ndéanfaidís iarracht níos mó moltóirí trasinscneacha a chur ar an bpainéal.  Chuir Boyne ráiteas amach inar sheas sé lena thuairimí agus inar mhaígh sé go bhfuair sé bulaíocht mhillteanach le linn na conspóide.

 Féach freisin 

 An Gasúr a Chaith Pitseámaí Stríocacha
 A Ladder to the Sky.   

 Tagairtí 

Catagóir:John Boyne
Catagóir:Úrscéalaithe Éireannacha
Catagóir:Daoine as Baile Átha Cliath
Catagóir:Tír an Iúir
Catagóir:Alumni Choláiste na Tríonóide, Baile Átha Cliath
Catagóir:Alumni Ollscoil East Anglia
Catagóir:Daoine a rugadh i 1971
Catagóir:Fir aeracha
Catagóir:Baill d'Aosdána